recursal/SuperWikiNEXT-32B huggingface dataset:
Η **Πυρπόληση Παλαιογρατσάνου Κοζάνης** έγινε στις 12 Δεκεμβρίου 1943, όταν τα γερμανικά στρατεύματα κατοχής εισήλθαν στο Παλαιογράτσανο και πυρπόλησαν το χωριό, καίγοντας την εκκλησία του Αγίου Νικολάου, το σχολείο, καθώς και το μεγαλύτερο μέρος των σπιτιών του. Οι περισσότεροι κάτοικοι είχαν απομακρυνθεί από το χωριό όταν είδαν από μακριά την κίνηση των γερμανικών στρατευμάτων, που ερχόταν στο χωριό για να αποδώσουν αντίποινα για τις ενέργειες Ελλήνων αγωνιστών της αντίστασης στην περιοχή των Πιερίων.

Δεκατρείς κάτοικοι του χωριού έχασαν τη ζωή τους και σχεδόν ολόκληρο το Παλαιογράτσανο καταστράφηκε. Οι κάτοικοι του χωριού που σώθηκαν, φιλοξενήθηκαν από οικογένειες στο Βελβεντό, στο Πλατανόρευμα, αλλά και σε άλλους οικισμούς και χωριά της γύρω περιοχής.

Παραπομπές
----------

1. ↑  «Πυρπολήσεις Παλαιογρατσάνου, Καταφυγίου και Σκούλιαρης από τα ναζιστικά στρατεύματα Κατοχής το Δεκέμβριο του 1943». [*νεκρός σύνδεσμος*]
2. ↑  «Ημέρα μνήμης 2012 και σύντομο ιστορικό για τις πυρπολήσεις από τα ναζιστικά στρατεύματα Κατοχής».
3. ↑  «Οι μετακινήσεις των πληθυσμών Παλαιογρατσάνου, Καταφυγίου και Σκούλιαρης μετά τις πυρπολήσεις από τα γερμανικά στρατεύματα Κατοχής». [*νεκρός σύνδεσμος*]
Η **Petrolexportimport** είναι ρουμανική εταιρεία, η οποία δραστηριοποιείται στον τομέα της εμπορευματοποίησης πετρελαϊκών προϊόντων. Η Petrolexportimport πραγματοποιεί χονδρικές πωλήσεις στερεών, υγρών και αερίων καυσίμων, καθώς και άλλων παράγωγων προϊόντων.

Μεγαλομέτοχος της εταιρείας είναι η Laird Resources Ltd, εταιρεία καταχωρημένη στη Μεγάλη Βρετανία, η οποία και προχώρησε στην εξαγορά, το 1999, από το πρώην Fond al Proprietății de Stat, ποσοστού της τάξεως του 51% επί του συνόλου των μετοχών, ενώ, στη συνέχεια, αύξησε περαιτέρω το μετοχικό ποσοστό της, φτάνοντας έως την κατοχή ποσοστού της τάξεως του 76,7%. Οι μετοχές της εταιρείας είναι εισηγμένες εντός της δεύτερης κατηγορίας του Χρηματιστηρίου του Βουκουρεστίου, υπό την κωδική ονομασία PEI.

Οικονομικός απολογισμός
-----------------------

**Κύκλος εργασιών**: 31,7 εκατομμύρια ευρώ (2008)

Παραπομπές
----------

1. 1 2 3  (Ρουμανικά) «Petrolexportimport a incheiat primele noua luni din an cu o pierdere de 1,95 milioane lei». *standard.money.ro*. Ανακτήθηκε στις 26 Απριλίου 2009. [*νεκρός σύνδεσμος*]
2. ↑  (Ρουμανικά) «Petrolexportimport a trecut pe pierderi». *standard.money.ro*. Ανακτήθηκε στις 26 Απριλίου 2009. [*νεκρός σύνδεσμος*]
3. ↑  (Ρουμανικά) «Petrolexportimport și-a redus anul trecut pierderile cu 60%, la 1,7 milioane lei, pe afaceri triple». *standard.money.ro*. Ανακτήθηκε στις 26 Απριλίου 2009. [*νεκρός σύνδεσμος*]

Εξωτερικοί Σύνδεσμοι
--------------------

* (Ρουμανικά) Επίσημος ιστότοπος
Η **Petrom Aviation Otopeni** είναι ρουμανική εταιρεία η οποία δραστηριοποιείται στον τομέα της εμπορευματοποίησης πετρελαϊκών προϊόντων αεροπλοΐας (κυρίως πετρέλαιο τουρμποαντιδραστήρα) σε ρουμανικές και ξένες εταιρείες οι οποίες δραστηριοποιούνται σε αεροδρόμια της Ρουμανίας.

Μεγαλομέτοχος της εταιρείας είναι η Petrom, η οποία είναι κάτοχος ποσοστού της τάξεως του 69,37% επί του συνόλου των μετοχών.
Οι μετοχές της Petrom Aviation είναι εισηγμένες εντός της βασικής κατηγορίας της αγοράς του Rasdaq, υπό την κωδική ονομασία ROFU.

Οικονομικός απολογισμός
-----------------------

**Κύκλος εργασιών:**

* 2007: 154 εκατομμύρια λέι
* 2005: 86 εκατομμύρια λέι (23,7 εκατομμύρια ευρώ)

Παραπομπές
----------

1. 1 2 3 4  (Ρουμανικά) «SIF5 si-a lichidat detinerea de 5,5% la Petrom Aviation». *wall-street.ro*. 3 Φεβρουαρίου 2009. Ανακτήθηκε στις 24 Φεβρουαρίου 2010.
2. ↑  (Ρουμανικά) «Afacerile Petrom Aviation au scazut cu 12% in primul trimestru». *zf.ro*. 21 Μαΐου 2007. Ανακτήθηκε στις 24 Φεβρουαρίου 2010.

Εξωτερικοί Σύνδεσμοι
--------------------

* (Ρουμανικά) Επίσημος ιστότοπος
Ο **Πρόδρομος Ασημιάδης** (1928 - 1 Μαΐου 2023) ήταν Έλληνας ανώτατος δικαστικός. Διετέλεσε αντιπρόεδρος του Αρείου Πάγου, γενικός γραμματέας του Υπουργείου Δικαιοσύνης και πρόεδρος της Επιτροπής Κρατικών Προμηθειών.

Βιογραφικά στοιχεία
-------------------

Γεννήθηκε το 1928, σπούδασε νομικά και εισήλθε στο δικαστικό σώμα με διαγωνισμό. Από τον Σεπτέμβριο του 1983 μέχρι τον Σεπτέμβριο του 1987, διατέλεσε, ως εφέτης, προϊστάμενος του Πρωτοδικείου Αθηνών, για δύο συνεχείς θητείες. Εκείνο το διάστημα έγινε στόχος κριτικής από το κόμμα της Νέας Δημοκρατίας, το οποίο τον κατηγόρησε ότι «έστηνε» τις συνθέσεις των δικαστηρίων που δίκαζαν εκδότες και δημοσιογράφους αντιπολιτευομένους στην κυβέρνηση του Ανδρέα Παπανδρέου, οδηγώντας σε καταδίκες και βαριά πρόστιμα. Τον Ασημιάδη υπερασπίστηκε ο Ευάγγελος Γιαννόπουλος, κάνοντας αναφορά και στην αντιχουντική δράση του.

Ευρύτερα γνωστός έγινε από τη συμμετοχή του στο ειδικό δικαστήριο για την υπόθεση Κοσκωτά το 1991-92, του οποίου οι συνεδριάσεις μεταδίδονταν τηλεοπτικά. Ο Ασημιάδης ψήφισε υπέρ της αθώωσης του Ανδρέα Παπανδρέου και για τις τρεις κατηγορίες που αντιμετώπιζε, πράγμα το οποίο και έγινε, με τον πρώην πρωθυπουργό να αθωώνεται για όλες τις κατηγορίες (για μια απ' αυτές η αθώωση ήταν οριακή με ψήφους 7-6). Ο Ασημιάδης μαζί με τον Βασίλειο Λαμπρίδη ήταν αυτοί που συνέταξαν το σκεπτικό της πλειοψηφίας με το οποίο ο Παπανδρέου αθωώθηκε, ενώ αντίθετα το σκεπτικό της μειοψηφίας (το οποίο ζητούσε την καταδίκη του Α. Παπανδρέου) συνέταξε ο τότε πρόεδρος του Αρείου Πάγου (και πρόεδρος του δικαστηρίου) Βασίλειος Κόκκινος. 

Το καλοκαίρι του 1994 ο Ασημιάδης προήχθη από το Υπουργικό Συμβούλιο σε αντιπρόεδρο του Αρείου Πάγου, αλλά έμεινε στη θέση αυτή μόνο για ένα χρόνο, καθώς το καλοκαίρι του 1995 αποχώρησε λόγω συμπλήρωσης του ανώτατου κατά το Σύνταγμα ορίου ηλικίας (67 έτη).

Το 1997 διορίστηκε πρόεδρος της Επιτροπής Κρατικών Προμηθειών από την κυβέρνηση του Κώστα Σημίτη, θέση την οποία κατείχε μέχρι το 2000, οπότε ανέλαβε γενικός γραμματέας του υπουργείου Δικαιοσύνης. Παραιτήθηκε τον Ιούλιο του 2002, μετά την απόδραση του βαρυποινίτη Πίτερ Σέντομ από τις φυλακές Κορυδαλλού.

  

Απεβίωσε στις 1 Μαΐου 2023

Παραπομπές
----------

1. ↑  Αυριανή, 21 Μαΐου 2000
2. 1 2 3  Τα Νέα, 20 Μαΐου 2000
3. ↑  ΠΡΑΚΤΙΚΑ ΒΟΥΛΗΣ, Ε΄ ΠΕΡΙΟΔΟΣ (ΠΡΟΕΔΡΕΥΟΜΕΝΗΣ ΔΗΜΟΚΡΑΤΙΑΣ) ΣΥΝΟΔΟΣ Α΄, ΣΥΝΕΔΡΙΑΣΗ ΜΘ΄, Δευτέρα 2 Οκτωβρίου 1989
4. ↑  Αυριανή, 21 Μαΐου 2000
5. ↑  Newsroom (28 Απριλίου 2023). «Πρόδρομος Ασημιάδης: Πέθανε ο επίτ. αντιπρόεδρος Αρείου Πάγου». *Dikastiko.gr*. Ανακτήθηκε στις 1 Μαΐου 2023.
To "**Can't Help Falling in Love**" είναι ένα τραγούδι του Αμερικανού τραγουδιστή Έλβις Πρίσλεϊ, το οποίο συμπεριλήφθηκε στον δίσκο του *Blue Huwaii* (1961). Η μελωδία του κομματιού είναι βασισμένη στο γαλλικό δημοφιλές τραγούδι "Plaisir d'amour", του 1784, του Ζαν-Πολ-Εγκίντ Μαρτίνι. Το τραγούδι αρχικά γράφτηκε για γυναίκα, με τον αρχικό του τίτλο να είναι "Can't Help Falling in Love with Him". Παρόλα αυτά, έως και σήμερα θεωρείται ένα από τα δημοφιλέστερα τραγούδια του Πρίσλεϊ. 

Το τραγούδι κυκλοφόρησε και ως single, σημειώνοντας τεράστια εισπρακτική επιτυχία, καθώς έφτασε στο νούμερο 1 δεκάδων charts, όπως το αμερικανικό *Billboard Hot 100* και το *Billboard Hot Top 40 Mainstream*. Εκτός από αυτά έφτασε στο νούμερο 1 των αυστραλιανών, των βρετανικών, των καναδικών, των δανικών και των ισπανικών (μεταξύ άλλων πρωτιών του). Ενώ έχει γίνει πλατινένιο σε Γερμανία, Ηνωμένες Πολιτείες και Ηνωμένο Βασίλειο. 

Το κομμάτι έχει διασκευαστεί από δεκάδες συγκροτήματα από τη στιγμή της κυκλοφορίας του, μεταξύ αυτών, οι A-Teens και οι UB40. Επίσης, το διασκεύασε και το Μπομπ Ντύλαν, όπου το συμπεριέλαβε στον δίσκο του *Dylan* (1973). Με την εκτέλεση των UB40, να καταλάβει στο νούμερο 1 αμερικανικών και βρετανικών charts. Μεταξύ άλλων διακρίσεων, το περιοδικό *Rolling Stone*, το συμπεριέλαβε στη λίστα του με τα 500 Σπουδαιότερα Τραγούδια όλων των εποχών και το κατέταξε στην 394η θέση.

Παραπομπές
----------

1. ↑  «Can't Help Falling In Love by Elvis Presley Songfacts». Songfacts.com. Ανακτήθηκε στις 31 Μαρτίου 2014.
2. ↑  Peterik, Jim (2010). «*Songwriting for Dummies*». Wiley. Ανακτήθηκε στις 17 Φεβρουαρίου 2019.
3. ↑  Billboard allmusic.com. Retrieved April 20, 2008.
4. ↑  "(I Can't Help) Falling in Love with You", in various Singles Chart Lescharts.com. Retrieved February 12, 2008.
5. ↑  "(I Can't Help) Falling in Love with You" ub40.co.uk Αρχειοθετήθηκε January 31, 2008, στο Wayback Machine.. Retrieved February 12, 2008.
6. ↑  «Top 10 Denmark» (PDF). Music & Media. Ανακτήθηκε στις 22 Μαρτίου 2018.
7. ↑  «Best-Selling Records of 1993». *Billboard* (BPI Communications) **106** (3): 73. January 15, 1994. ISSN 0006-2510.. Ανακτήθηκε στις May 4, 2015.

Εξωτερικοί σύνδεσμοι
--------------------

* Can't Help Falling in Love Αρχειοθετήθηκε 2016-08-23 στο Wayback Machine. στο MetroLyrics.com
Η **OBJ** είναι μια οικογένεια γλωσσών προγραμματισμού που δημιουργήθηκε από τον Joseph Goguen το 1976.

Είναι μια οικογένεια δηλωτικών γλωσσών "πάρα πολύ υψηλού επιπέδου". Χαρακτηριστικά τους: αφηρημένοι τύποι δεδομένων, γενικές μονάδες κώδικα (generic modules), subsorts (υποτύποι με πολλαπλή κληρονομικότητα), ταίριασμα προτύπων με εξισώσεις, E-στρατηγικές (στις οποίες ο χρήστης ελέγχει την οκνηρή αποτίμηση), εκφράσεις μονάδων κώδικα (για το συνδυασμό αυτών των μονάδων), θεωρίες (theories) και όψεις (views) (για την περιγραφή των interfaces των μονάδων). Γίνεται χρήση της μαζικά παράλληλης RRM (Rewrite Rule Machine).

Σημαντικά μέλη της οικογένειας των γλωσσών OBJ είναι η CafeOBJ, η Eqlog, η FOOPS, η Kumo, το Maude και η OBJ3.

Δείτε επίσης
------------

* Αλγεβρική σημασιολογία
* Αυτοματοποιημένη απόδειξη θεωρημάτων
* Σύστημα Maude
* Τυπικές μέθοδοι

Παραπομπές
----------

* J. A. Goguen, Higher-Order Functions Considered Unnecessary for Higher-Order Programming. In *Research Topics in Functional Programming*.

Εξωτερικοί σύνδεσμοι
--------------------

* Αρχείο OBJ
* Η οικογένεια OBJ
Ο **Ριχίμουνδ** ή **Ρεχίμουνδ**, λατιν.: *Richimund*, *Rechimund*, (5ος αι.) ήταν ηγέτης των Σουηβών στη Γαλισία από το 457 έως το 464 περίπου. Δεν καταγράφηκε ως βασιλιάς (*rex*), αν και ο Υδάτιος έγραψε ότι *inter Frumarium et Rechimundum oritur de regni potestate dissensio* («μεταξύ Φρούμαρ και Ρεχίμουνδ προέκυψε μία διχόνοια για τη δύναμη του βασιλείου»).

Βιογραφία
---------

Το 457 οι Σουηβοί χωρίστηκαν σε δύο φατρίες, μία με επικεφαλής τον Μάλδρα, που επιτέθηκε στη Λουζιτανία και μία άλλη με επικεφαλής τον Φράμτα, που παρέμεινε στη Γαλισία. Μετά από μερικούς μήνες διακυβέρνησης, ο Φράμτα απεβίωσε και ο Ρεχίμουνδ εμφανίστηκε ως διάδοχός του. Ενώ είναι πιθανό οι Σουηβοί να ζούσαν κάτω από μία δυαρχία, είναι πιο πιθανό οι δύο φατρίες να παρέμειναν ανεξάρτητες η μία από την άλλη. Ο τελικός διάδοχος του Μάλδρα, ο Φρούμαρ, δεν περιγράφηκε επίσης ως βασιλιάς, αλλά το 464 περίπου ολόκληρο το έθνος των Σουηβών ενοποιήθηκε υπό έναν βασιλιά, που ονομαζόταν Ρεμίσμουνδ. Προφανώς, ο Ρεχίμουνδ και ο Φρούμαρ είχαν πολεμήσει για τον θρόνο και αμφότεροι είχαν αποκλειστεί, ανοίγοντας το δρόμο για τον Ρεμίσμουνδ. Μερικοί μελετητές έχουν ταυτίσει τον Ρεμίσμουνδ με τον Ρεχίμουνδ, αλλά αυτό φαίνεται τραβηγμένο.

Πηγές
-----

* Thompson, E. A. "The End of Roman Spain: Part II." *Nottingham Mediaeval Studies*, xxi (1977), pp. 3–31. Reprinted as "The Suevic Kingdom of Galicia" in *Romans and Barbarians: The Decline of the Western Empire*. Madison: University of Wisconsin Press, 1982. pp. 161–187. (ISBN 0-299-08700-X). See p. 167 for Rechimund.
Το ***Post Mortem*** είναι point-and-click βιντεοπαιχνίδι περιπέτειας που αναπτύχθηκε και κυκλοφόρησε από την εταιρία Microids στην Ευρώπη το Σεπτέμβριο του 2002 για τα Microsoft Windows. Συνέχειες του είναι το *Still Life* και το *Still Life 2*.

Τρόπος παιχνιδιού
-----------------

Το παιχνίδι χρησιμοποιεί οπτική πρώτου προσώπου, σε αντίθεση με το *Still Life*, που χρησιμοποιεί οπτική τρίτου προσώπου.

Καθώς είναι παιχνίδι του είδους point-and-click, παίζεται με το ποντίκι του υπολογιστή. Διαφορετικοί δείκτες εμφανίζονται σε διάφορα σημεία στην οθόνη και υποδεικνύουν στον παίκτη τι θα συμβεί όταν θα πατηθούν.

Το σημειωματάριο του Gus χρησιμοποιείται ως μενού του παιχνιδιού και ως μέρος προβολής των εγγράφων που έχουν συγκεντρωθεί.

Πλοκή
-----

### Χαρακτήρες

* Gustav McPherson - Ένας ιδιωτικός ερευνητής, εργάζεται ως καλλιτέχνης στο Παρίσι
* Sophia Blake - Αδερφή της αποθανούσας, προσλαμβάνει τον Gus για να ερευνήσει τις δολοφονίες
* Ruby και Regis Whyte - Παντρεμένο ζευγάρι σε διακοπές στο Παρίσι, βρέθηκαν νεκροί στο Hotel Orphee
* Isidore Petit - Υπεύθυνος υποδοχής και μάνατζερ του Hotel Orpee
* Mrs. Loiseau - Μέντιουμ, μένει στο Hotel Orphee
* Theo Malet - Γκρουμ στο Hotel Orphee
* Nicolas - Σερβιτόρος στο Nantis Cafe
* Albert Hulot - Ιδιοκτήτης του Alambic Bistro
* Berenice (Bebe) - Εργάζεται κοντά στο Alambic Bistro
* Jacques Helloin - Ντετέκτιβ, παλιά δούλευε στην αστυνομία
* Beauvais - Αστυνομικός στο Παρίσι
* Inspector LeBrun - Αστυνομικός, ερευνά την υπόθεση της δολοφονίας των Whyte
* Gregoire de Allepin - Τραπεζίτης στο Παρίσι
* Dr. Frank Kaufner - Ψυχίατρος, συνεργάζεται με την αστυνομία

Ανάπτυξη
--------

Το παιχνίδι αναπτύχθηκε από την εταιρία Microids και ολοκληρώθηκε σε δέκα μήνες με το πρόγραμμα Virtools Den. Η ομάδα ανάπτυξης αποτελούνταν από οκτώ καλλιτέχνες γραφικών, πέντε σχεδιαστές κινουμένων σχεδίων και έξι προγραμματιστές. Ακολούθησε μία spin-off σειρά, το *Still Life*, το οποίο αποτελείται από δύο παιχνίδια. Στις 12 Σεπτεμβρίου του 2009, άνοιξε μία νέα ιστοσελίδα για τη σειρά Still Life και περιλαμβάνει και τα τρία παιχνίδια.

Υποδοχή
-------

Οι αντιδράσεις που δέχθηκε το παιχνίδι ήταν ανάμεικτες, με ένα εύρος βαθμολογιών από 43/100 (*Game Revolution*) έως και 87/100 (*PC Game World*).

Παραπομπές
----------

1. ↑  Applications used in making Post Mortem. Virtools. Retrieved 2008-09-19

Εξωτερικοί σύνδεσμοι
--------------------

* *Post Mortem* Αρχειοθετήθηκε 2007-10-30 στο Wayback Machine. at Microïds
* Επίσημη ιστοσελίδα (Εκτός λειτουργίας)
The Yellow KidΤο **comic strip** είναι μια συνεχόμενη αλληλουχία εικόνων εντός τετραγωνιδίων (καρέ) που περιγράφουν με σύντομο τρόπο μια χιουμοριστική ιστορία ή διηγούνται κάποια περιπέτεια ενός ή περισσοτέρων χαρακτήρων. Στα καρέ συνήθως περιέχονται οι διάλογοι των ηρώων, σε μορφή περιγεγραμμένη, σαν «συννεφάκια» ή εμφανίζονται ακριβώς κάτω από τα καρέ. Παραδοσιακά, από τον 20ο αιώνα, τα comic strip δημοσιεύονται σε εφημερίδες και περιοδικά με ασπρόμαυρη εκτύπωση. Πιο προσεγμένες (σε έγχρωμη μορφή) σειρές τέτοιου είδους παρουσιάζονται σε Κυριακάτικα φύλλα εφημερίδων και πανηγυρικές ή διάφορες άλλες επετειακές εκδόσεις γνωστών περιοδικών. 

Μετά από την τεχνολογική εξέλιξη που ενέσκυψε από τα τέλη του προηγούμενου αιώνα, τα comic strip μεταφέρθηκαν σταδιακά στον κινηματογράφο, στην τηλεόραση και στο διαδίκτυο.

Τα comic strip δημιουργούνται από τη συνεργασία πολλών καλλιτεχνών του είδους, όπως του σεναριογράφου, του εικονογράφου, του μελανωτή και του υπεύθυνου διαλόγων. 
Με έναρξη στα τέλη της δεκαετίας του ’20 τα comic strip αναπτύχθηκαν με την εμφάνιση συγκεκριμένων χαρακτήρων όπως ο *Superman*, οι ήρωες του Walt Disney, ο *Popeye*, οι *Tintin*, *Asterix*, *Tarzan*, *Buck Rogers*, *Flash Gordon* κ.α. Από τους πρωτεργάτες του είδους είναι οι Richard Outcault (ο οποίος φιλοτέχνησε το πρώτο στα χρονικά comic strip με τίτλο «*Yellow Kid*» το 1895), Will Eisner, Carl Barks, Romano Scarpa κ.α.

Ο δημιουργός Will Eisner έχει προτείνει για τα comic strip, τον εναλλακτικό όρο *sequential art*.

Στην Ευρώπη έχουν εκδοθεί χιλιάδες βιβλία που περιέχουν τέτοιου είδους ολοκληρωμένες ιστορίες (και όχι σε ημερήσιες ή εβδομαδιαίες συνέχειες), ενώ έχουν επεκταθεί και στις ΗΠΑ που θεωρούνται η πατρίδα των «υπέρ-ηρώων».

Παραπομπές
----------

1. ↑  Comic Art Collection Ανακτήθηκε στις 12/2/2010 μέσω Wayback Machine. Michigan State University Libraries
2. ↑  Eisner 2008, σελ. 11-12
Συντεταγμένες: 49°52′30″N 8°39′23″E﻿ / ﻿49.87500°N 8.65639°E﻿ / 49.87500; 8.65639

Το **Πολυτεχνείο του Ντάρμστατ** (*Technische Universität Darmstadt* (T.U.D.) – παλαιότερη ονομασία του μέχρι το 1997 *Technische Hochschule Darmstadt*) ιδρύθηκε το 1877 επί Λουδοβίκου 4ου της Έσσης στο Ντάρμστατ και συγκαταλέγεται δε μεταξύ των καλύτερων Ανωτάτων Εκπαιδευτικών Ιδρυμάτων της Γερμανίας. Η οργάνωσή του περιλαμβάνει ένα ευρύ φάσμα Ανωτάτων Σχολών, όπως: Πολιτικών Μηχανικών, Αρχιτεκτόνων Μηχανικών, Μηχανολόγων Μηχανικών, Ηλεκτρολόγων Μηχανικών, Μηχανικών Υπολογιστών, Μαθηματικών, Φυσικών, Χημικών, Βιολόγων, Οικονομολόγων κ.α.

Altes Hauptgebäude der Universität
Campus Lichtwiese
Οι κτιριακές του εγκαταστάσεις αναπτύσσονται σε δύο κύρια χωροταξικά σύνολα, αφενός στο κέντρο της πόλης τού Ντάρμστατ και αφετέρου στο Campus της Lichtwiese όπου λειτουργεί και το αθλητικό συγκρότημα του Πολυτεχνείου. Φοιτητικές εστίες χωροθετημένες στις όμορες περιοχές του T.U.D. εξυπηρετούν τη διαβίωση των φοιτητών του.

Συνολικά το διδακτικό προσωπικό του ανέρχεται σήμερα σε 3.000 απασχολούμενους σε όλες τις βαθμίδες και θέσεις. Το T.U.D. είναι μέλος της «TU 9 – German Institutes of Technology», στην οποία συμμετέχουν τα εννέα μεγαλύτερα τεχνικά Πανεπιστήμια της Γερμανίας. Πολλοί διακεκριμένοι επιστήμονες συγκαταλέγονται στους κατά καιρούς διδάσκοντες και αποφοίτους του, όπως ο Erasmus Kittler (ο οποίος επιμελήθηκε το πρώτο διεθνώς πρόγραμμα σπουδών στην Ηλεκτρολογία), ο Gerhard Herzberg (Νόμπελ Χημείας, 1971), ο Ερνστ Νόιφερτ (συγγραφέας του παγκοσμίως γνωστού βιβλίου «Bauentwurfslehre»), ο Günter Behnisch (Hans-Molfenter Preis, 1993), ο Peter Grünberg (Νόμπελ Φυσικής, 2007) κ.α.

Από την ίδρυσή του το 1877 σταθερή επιδίωξη του T.U.D. αποτελούσε και αποτελεί ο διεθνής προσανατολισμός του που μεταξύ άλλων προβλέπει σήμερα σε ένα σύνολο 25.000 θέσεων φοίτησης το 22% περίπου εξ’ αυτών να προορίζεται για αλλοδαπούς σπουδαστές. Το T.U.D. διατηρούσε και διατηρεί ουσιαστικές σχέσεις με πολλά αδελφά Πολυτεχνεία και Επιστημονικά Ιδρύματα διακεκριμένης ποιότητας από όλον τον κόσμο ενώ έχει να επιδείξει σημαντικούς σταθμούς κατά τη διαχρονική λειτουργία του και προσφορά του προς τη διεθνή επιστημονική εκπαίδευση. Όπως την ίδρυση το 1882 της πρώτης παγκοσμίως Ανωτάτης Σχολής Ηλεκτρολογίας, την ίδρυση το 1972 της πρώτης σε πανγερμανικό επίπεδο Ανωτάτης Σχολής Υπολογιστών κ.ο.κ.

Εξωτερικοί σύνδεσμοι
--------------------

* Πολυμέσα σχετικά με το θέμα  Darmstadt University of Technology στο Wikimedia Commons
* Πολυτεχνείο Ντάρμστατ Αρχειοθετήθηκε 2006-07-06 στο Wayback Machine.
* Darmstadt Centre for IT Security (DZI)
* CE - Computational Engineering
* Αρχιτεκτονική Σχολή Πολυτεχνείου Ντάρμστατ
* Ένωση Φίλων τού T.U.D.
* T.U.D. Alumni Αρχειοθετήθηκε 2007-12-11 στο Wayback Machine.
* TU 9 – German Institutes of Technology Αρχειοθετήθηκε 2018-05-20 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 122155830
* LCCN: no99014648
* ISNI: 0000 0001 0940 1669
* GND: 2023782-0
* SUDOC: 087737051
* BNF: cb127564080 (data)
* BIBSYS: 97052974
* NLA: 41706135
* NKC: ko2009274043

 |

 |
Το **e-food** είναι υπηρεσία διανομής στην Ελλάδα η οποία συνεργάζεται με πάνω από 20.000 καταστήματα σε όλη την Ελλάδα με κύκλο εργασιών 43.17 εκ ευρώ για το 2019.

Η εταιρεία ιδρύθηκε το 2011 έχοντας μόνο δύο εργαζομένους, όμως έχει καταγράψει μεγάλη ανάπτυξη φτάνοντας μόλις σε μια δεκαετία τους 5.000 εργαζομένους. Από το 2019 έχει εντάξει πρόγραμμα κοινωνικής ευθύνης στο προγραμματισμό της.

Η εταιρεία ανήκει στην γερμανική πολυεθνική Delivery Hero από τον Μάιο του 2015. Πέρα από τα καταστήματα γρήγορου φαγητού, η εταιρεία δραστηριοποιείται και στον τομέα του σούπερ μάρκετ, έχοντας ιδρύσει την υπηρεσία efood market το 2021, που δραστηριοποιείται σε 7 πόλεις και διαθέτει 40 κόμβους αποστολής προϊόντων. Τον Μάρτιο του 2020, η εταιρεία είχε ανακοινώσει την συνεργασία της με την εταιρεία Σκλαβενίτης, ανοίγοντας στην Efood τον δρόμο για την παράδοση παραγγελιών προϊόντων σουπερμάρκετ.

Τον Σεπτέμβριο του 2021 προκάλεσε δημόσιες συζητήσεις η απόφαση της εταιρείας να υποχρεώσει κάποιους εργαζομένους της να αλλάξουν το καθεστώς τους σε ελεύθερους επαγγελματίες, κινητοποίηση η οποία τελικά αποδείχθηκε πετυχημένη καθώς η εταιρεία υποχρεώθηκε να ανακαλέσει αυτή την απόφαση. Τον Ιούνιο του 2022 έγινε πάντως νέα κινητοποίηση εργαζομένων, κατηγορώντας την εταιρεία ότι εξωθεί τους εργαζομένους στο μοντέλο του ελεύθερου επαγγελματία.

Παραπομπές
----------

1. ↑  Μορφίδης, Στέλιος (24 Οκτωβρίου 2020). «Παμίνος Κυρκίνης (efood): To απόλυτο success story στο online delivery». *newmoney.gr*. Ανακτήθηκε στις 28 Φεβρουαρίου 2023.
2. ↑  «efood for thought: To success story του online delivery στην Ελλάδα». *Insider*. 9 Δεκεμβρίου 2021. Ανακτήθηκε στις 28 Φεβρουαρίου 2023.
3. ↑  «efood: Delivery αγάπης άνω των 900.000 ευρώ - Ρεπορτάζ και ειδήσεις για την Οικονομία, τις Επιχειρήσεις, το Χρηματιστήριο, την Πολιτική». *mononews.gr*. 14 Δεκεμβρίου 2021. Ανακτήθηκε στις 28 Φεβρουαρίου 2023.
4. ↑  «efood: Διαμορφώνοντας το quick commerce στην Ελλάδα». 23 Φεβρουαρίου 2022. Ανακτήθηκε στις 28 Φεβρουαρίου 2023.
5. ↑  «Σκλαβενίτης - e-food: Η συνεργασία που αλλάζει το λιανεμπόριο». *Insider*. 24 Μαρτίου 2020. Ανακτήθηκε στις 28 Φεβρουαρίου 2023.
6. ↑  «Efood: Σάλος με την αλλαγή εργασιακού καθεστώτος - Τι απαντά η εταιρεία». *ethnos.gr*. 17 Σεπτεμβρίου 2021.. Ανακτήθηκε στις 06-01-2022.
7. ↑  «Προειδοποιητική στάση εργασίας στην efood». *Η Εφημερίδα των Συντακτών*. Ανακτήθηκε στις 28 Φεβρουαρίου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **E-food** |

* Επίσημος ιστότοπος
Ο **Ρογήρος Γ'**  (1175 - 24 Δεκεμβρίου 1193) ήταν συμβασιλιάς, μαζί με τον πατέρα του, της Σικελίας (1192-1193) από τον Οίκο των Ωτβίλ. Ήταν ο πρωτότοκος υιός του Τανκρέδου βασιλιά της Σικελίας και της Σιβύλλης της Άτσερα.

Βιογραφία
---------

Όταν ήταν νέος έγινε δούκας της Απουλίας και Καλαβρίας από τον πατέρα του, μάλλον από το 1198 όταν εκείνος έγινε βασιλιάς της Σικελίας (που περιελάμβανε και τη Ν. Ιταλία). Το 1192 ο πατέρας του τον έστεψε συμβασιλιά: φόλαρα που κόπηκαν στη Μεσίνα αναφέρουν τον Τανκρέδο και τον Ρογήρο Γ' ως βασιλείς. Απεβίωσε το επόμενο έτος και ο πατέρας του έστεψε αμέσως το νεότερο αδελφό τού Ρογήρου Γ', το Γουλιέλμο Γ' συμβασιλιά της Σικελίας το 1193. Ο ίδιος ο Τανκρέδος απεβίωσε το Φεβρουάριο του 1194. Η θεία του Τανκρέδου Κωνσταντία διεκδικούσε το βασίλειο και ο σύζυγός της Ερρίκος ΣΤ' βασιλιάς της Γερμανίας, μετά από εκστρατεία, κατέλαβε το βασίλειο. Εισήλθε το Δεκέμβριο του 1194 στο Παλέρμο και στέφθηκε βασιλιάς.

Οικογένεια
----------

Το 1193 ο Ρογήρος Γ' νυμφεύθηκε την Ειρήνη Αγγελίνα, κόρη του Ισαακίου Β' Αγγέλου Αυτοκράτορα των Ρωμαίων. Το επόμενο έτος ο Ερρίκος ΣΤ' κατέλαβε το βασίλειο στο όνομα της συζύγου του Κωνσταντίας Ωτβίλ και πάντρεψε την Ειρήνη με τον αδελφό του Φίλιππο της Σουαβίας.

Παραπομπές
----------

1. ↑  Acerra, κοντά στη Νάπολη
2. ↑  Francesco Panarelli, "Guglielmo III d'Altavilla, re di Sicilia" Dizionario Biografico degli Italiani, vol. 60 (Istituto dell'Enciclopedia italiana: 2003)
3. ↑  Philip Grierson, Mark A. S. Blackburn and Lucia Travaini (eds.), Medieval European Coinage, vol. 14: Italy (III) (South Italy, Sicily, Sardinia) ( Cambridge University Press, 1998), 79
4. ↑  Hubert Houben, Roger II of Sicily: A Ruler Between East and West (Cambridge University Press, 2002), 174

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 100453951
* GND: 139151893

 |

 |
Ο **Ροβέρτος Α΄** (απεβ. το 1120), κόμης της Αβέρσας και πρίγκιπας της Κάπουα από το 1106, μετά το τέλος του μεγαλύτερου και διαδόχου αδελφού του Ριχάρδου Β΄, ήταν ο δεύτερος μεγαλύτερος γιος τού Ιορδάνη Α΄ πρίγκιπα της Κάπουα και της Γκαϊτελγκρίμα, κόρης του γκουάιμαρ Δ΄ πρίγκιπα του Σαλέρνο.

Βιογραφία
---------

Προσπάθησε να γίνει ο προστάτης του πάπα, όπως ήταν ο πατέρας και ο πάππος του και έστειλε τριακόσιους ιππότες, για να σώσουν τον πάπα Πασχάλη Β΄ και τους δεκαέξι καρδιναλίους του κατά τη φυλάκισή τους από τον βασιλιά Ερρίκο Ε΄ το 1111. Ωστόσο, τα στρατεύματά του γύρισαν πίσω από τον Πτολεμαίο Α΄ κόμη του Τούσκουλου και δεν έφτασαν ποτέ στον στόχο τους.

Το 1114 αυτός και ο Ιορδάνης του Aριάνo επιτέθηκαν στο παπικό Μπενεβέντο, αλλά ο αρχιεπίσκοπος Λάντουλφ Β΄ έκανε ειρήνη μαζί τους.

Το 1117 ο Πασχάλης Β΄ κατέφυγε κοντά του και φιλοξένησε τον διάδοχό του, Γελάσιο Β΄, αργότερα το 1118, συνοδεύοντάς τον μάλιστα πίσω στη Ρώμη με τον στρατό του.

Οικογένεια
----------

Αν και δεν αναγνώριζε την κυριαρχία της Απουλίας, που ο αδελφός του είχε αναγκαστεί να αναγνωρίσει, ήταν ωστόσο μία ασήμαντη και δευτερεύουσα δύναμη στη Νότια Ιταλία. Απεβίωσε το 1120, αφήνοντας γιο και διάδοχο τον νήπιο:

* Ριχάρδο Γ΄.
* Μία ανώνυμη κόρη του νυμφεύτηκε τον βασιλιά Στέφανο Β΄ της Ουγγαρίας την ίδια χρονιά.

Βιβλιογραφικές αναφορές
-----------------------

* Νόριτς, Τζον Τζούλιους. *Οι Νορμανδοί στο Νότο 1016-1130*. Longmans: Λονδίνο, 1967.
Κάτοψη του σχεδίου της πυραμίδας
Η **Πυραμίδα του Σέσωστρι Α´** βρίσκεται 1,6 χιλιόμετρα νότια της πυραμίδας του Αμενεμχέτ και κατασκευάστηκε από τον φαραώ Σέσωστρι Α΄ της 12ης δυναστείας.

Περιγραφή
---------

Η πυραμίδα ακολουθεί τον οικοδομικό ρυθμό του παλαιού βασιλείου. Ο ναός της πυραμίδας είναι πιστό αντίγραφο ναού της 6ης δυναστείας. Η κατασκευή της πυραμίδας περιέχει αρκετές βελτιώσεις σε σχέση με αρχαιότερες. Στην διάρκεια των αιώνων αφαιρέθηκε σημαντικό μέρος της εξωτερικής οικοδομικής ύλης, με αποτέλεσμα σήμερα να φαίνεται ο γυμνός πυρήνας της πυραμίδας.

Η πυραμίδα κτίστηκε μεταξύ του 10ου και του 24ου έτους της βασιλείας του φαραώ. Η νεκρική αίθουσα στο εσωτερικό της πυραμίδας είναι πλημμυρισμένη με νερό και προς το παρόν δεν έχει εξερευνηθεί. 

Αρχικά δίπλα στην πυραμίδα ήταν κτισμένες άλλες εννέα πυραμίδες στις οποίες ήταν ενταφιασμένες η γυναίκα του φαραώ και οι θυγατέρες του. Ο τάφος της Νόφρου και μιας από τις θυγατέρες έχουν εξακριβωθεί, ενώ οι υπόλοιπες πυραμίδες είναι συλημένες και τα ονόματα των τάφων είναι κατεστραμμένα.

Ανασκαφές
---------

Πρώτες ανασκαφές έγιναν το 1894 από τους J. Gautier και Gustave Jéquier. Το 1906 μέχρι το 1943 έγιναν ανασκαφές υπό την διεύθυνση του Μητροπολιτικού Μουσείου Τέχνης. Από το 1984 ως το 1997 συνέχισε τις ανασκαφές ο Dieter Arnold, ο οποίος και δημοσίευσε λεπτομέρειες του κτίσματος.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πυραμίδα του Σέσωστρι Α΄** |

* Dieter Arnold: *The pyramid of Senwosret I*, New York 1988, ISBN 0-87099-506-5
* Dieter Arnold: *The pyramid complex of Senwosret I*, New York 1992 ISBN 0-87099-612-6
Ο **Ρέισον Τέρι**, γεννημένος στις 7 Απριλίου 1984 στο Γουίνστον-Σάλεμ της Βόρειας Καρολίνας, είναι Αμερικανός καλαθοσφαιριστής, ο οποίος αγωνίζεται στην θέση του σμολ φόργουορντ.

Καριέρα
-------

Ο Τέρι φοίτησε στο πανεπιστήμιο της Βόρειας Καρολίνας από το 2003 ως το 2007, με καλύτερη του χρονιά το 2006-07, όταν είχε μέσο όρο 14,3 πόντων και 6,2 ριμπάουντ σε 31 αγώνες. Μετά την αποφοίτηση του έγινε ντραφτ στο # 44 του 2007 από τους Ορλάντο Μάτζικ, οι οποίοι τον αντάλλαξαν με τον Μίλοβαν Ράκοβιτς των Ντάλας Μάβερικς.

Τον Αύγουστο του 2007, υπέγραψε στην ομάδα του Άρη, παίζοντας σε 17 παιχνίδια της κανονικής περιόδου του ελληνικού πρωταθλήματος, με μέσο όρο 6,2 πόντων, ενώ στα πλέι-οφ είχε 10 πόντους και 7 ριμπάουντ σε σύνολο τριών αγώνων.

Το καλοκαίρι του 2008, αγωνίστηκε στο Rocky Mountain Revue με την ομάδα των Μάβερικς, αλλά μέσα στην αγωνιστική περίοδο μεταγράφηκε στην Βίρτους Μπολόνια, με την οποία έφθασε στην προημιτελική φάση του EuroChallenge. Ακολούθησε η συνεργασία του με την ισπανική Ομπραδόιρο, πριν συμμετάσχει στο Summer League του NBA με την ομάδα των Πόρτλαντ Τρέιλ Μπλέιζερς.

Την σεζόν 2010-11, φόρεσε την φανέλα της γερμανικής Μπάμπεργκ, για να συνεχίσει την επόμενη χρονιά με την ουκρανική Κιμίκ και την μεθεπόμενη στην λιβανέζικη Σάμπβιλ.

Τον Σεπτέμβριο του 2013, αποφάσισε να συνεχίσει την καριέρα του στην γαλλική Λε Μαν, με την οποία είχε 10,4 πόντους και 3,7 ριμπάουντ ανά αγώνα. Την επόμενη σεζόν, φόρεσε την φανέλα της λιβανέζικης Τάνταμον Ζουκ, της πορτορικανικής Μαρατονίστας ντε Κοάμο και της βενεζουαλικής Τροταμούντος ντε Καραμπόμπο. Την σεζόν 2015-16, υπέγραψε στην δομινικανή Κανιέρος ντελ Έστε.

Παραπομπές
----------

1. ↑  Magic had three picks; ends up with one player in draft
2. ↑  Aris tabs Reyshawn Terry
3. ↑  «Reyshawn Antonio Terry signs for Virtus Bologna». Αρχειοθετήθηκε από το πρωτότυπο στις 2 Απριλίου 2015. Ανακτήθηκε στις 27 Νοεμβρίου 2015.
4. ↑  Obradoiro snaps Reyshawn Terry
5. ↑  NBA Summer League Rosters - Vegas
6. ↑  Brose Baskets closes roster with Terry
7. ↑  «Khimik signs Reyshawn Terry». Αρχειοθετήθηκε από το πρωτότυπο στις 2 Απριλίου 2015. Ανακτήθηκε στις 27 Νοεμβρίου 2015.
8. ↑  Reyshawn Terry MONSTER dunk vs Mouttahed. - YouTube
9. ↑  Le Mans: firmato Rayshawn Terry[*νεκρός σύνδεσμος*]
10. ↑  Reyshawn Terry heads back to Lebanon
11. ↑  «Tortamundos de Carabobo sign Reyshawn Terry». Αρχειοθετήθηκε από το πρωτότυπο στις 6 Σεπτεμβρίου 2015. Ανακτήθηκε στις 27 Νοεμβρίου 2015.
12. ↑  Reyshawn Terry (ex Tadamon) joins Coamo
13. ↑  Reyshawn Terry lidera "zafra" de Cañeros del Este

Πηγές
-----

* Reyshawn Terry Player Profile, North Carolina
* Reyshawn Terry Stats - Sports-Reference.com
* TERRY, REYSHAWN - Welcome to EUROLEAGUE BASKETBALL
Ρ. Λεονταρίτου, *Μυκονιάτικα σπίτια* (χωρίς χρονολογία;). Ελαιογραφία σε καμβά, 73 εκ. x 50 εκ.
Η **Ρέα Λεονταρίτου** (Σμύρνη, 1910 - Αθήνα, 1992) ήταν Ελληνίδα ζωγράφος και γραφίστρια. Ήταν μέλος του Επιμελητηρίου Εικαστικών Τεχνών Ελλάδος (ΕΕΤΕ).

Βιογραφία
---------

Σπούδασε ζωγραφική στην Ανωτάτη Σχολή Καλών Τεχνών από το 1928 έως το 1933 και είχε ως καθηγητές τους Κωνσταντίνο Παρθένη, Σπυρίδωνα Βικάτο, Δημήτριο Γερανιώτη και Θωμά Θωμόπουλο. Εγκαινίασε την εκθεσιακή της δραστηριότητα ήδη από τα χρόνια των σπουδών της και την συνέχισε για αρκετές δεκαετίες με ορισμένες διακοπές, πρώτα την περίοδο 1934-1937 για βιοποριστικούς λόγους και έπειτα κατά τη διάρκεια της Κατοχής. Παράλληλα με την καλλιτεχνική της δραστηριότητα ασχολήθηκε με το αρχιτεκτονικό και βιομηχανικό σχέδιο, καθώς και με τις γραφικές τέχνες.

Το 1951 πραγματοποίησε την πρώτη και μοναδική ατομική της έκθεση, η οποία ωστόσο την καθιέρωσε ως ζωγράφο. Έλαβε μέρος σε πολλές ομαδικές εκθέσεις όπως στην έκθεση των *Ελευθέρων Καλλιτεχνών* το 1937, το 1938 και το 1939, στις μεταπολεμικές Πανελλήνιες Καλλιτεχνικές Εκθέσεις, σε ομαδικές εκθέσεις στην γκαλερί Ζυγός κλπ. 

Συμμετείχε από το 1952 στην καλλιτεχνική ομάδα *Το Εργαστήρι μας*, στο οποίο είχε συστρατευθεί μερίδα παλιών μαθητών του Κωνσταντίνου Παρθένη (Δ. Κεντάκας, Ε. Παγκάλου, Ε. Ζέπος κ.ά.).

Η ίδια κατέτασσε τον εαυτό της στους οπαδούς του νεοκλασικισμού. Πέθανε το 1992 στην Αθήνα.

Παραπομπές
----------

1. 1 2 3 4 5 6  www.nationalgallery.gr/el/zographikh-monimi-ekthesi/painter/leontaritou-rea.html. Ανακτήθηκε στις 19  Σεπτεμβρίου 2021.
2. ↑  «Λεονταρίτου Ρέα (1910 - 1992): Λιμνοθάλασσα Νο 1, 1963». *Εθνική Πινακοθήκη*. Αρχειοθετήθηκε από το πρωτότυπο στις 21 Ιουλίου 2015. Ανακτήθηκε στις 23 Σεπτεμβρίου 2015.
3. 1 2 3 4  «Ακρόπολις, 29/7/1951». Αρχειοθετήθηκε από το πρωτότυπο στις 26 Φεβρουαρίου 2019. Ανακτήθηκε στις 23 Σεπτεμβρίου 2015.
4. ↑  «Έθνος». 24 Απριλίου 1952. Αρχειοθετήθηκε από το πρωτότυπο στις 26 Φεβρουαρίου 2019. Ανακτήθηκε στις 23 Σεπτεμβρίου 2015.
5. ↑  Νέα Εστία, τεύχος 739, 1958, σελ. 651.
6. ↑  Νέα Εστία, τεύχος 719, 1957, σελ. 878.
7. ↑  (επιμ) Λαμπράκη-Πλάκα, Μαρίνα (1999). *Εθνική Πινακοθήκη 100 χρόνια Τέσσερις αιώνες Ελληνικής Ζωγραφικής. Από τις Συλλογές της Εθνικής Πινακοθήκης και του Ιδρύματος Ευριπίδη Κουτλίδη*. Αθήνα: Εθνική Πινακοθήκη και Μουσείο Αλέξανδρου Σούτζου. σελ. 168.

Ενδεικτική βιβλιογραφία
-----------------------

* Γιάννης Βουτσινάς, *59 έλληνες ζωγράφοι μιλούν για την τέχνη τους*, Γκοβόστης, Αθήνα 2000, σσ. 223–226.
Ο **Ρέι Ρίτσαρντς** είναι παλαίμαχος ποδοσφαιριστής και πρώην διεθνής με την Εθνική Αυστραλίας, με την οποία συμμετείχε στο Μουντιάλ του 1974 που διεξήχθη στην Δυτική Γερμανία.Γεννήθηκε στις 18 Μαΐου του 1946 στην Αγγλία. Σε νεαρή ηλικία μετανάστευσε στην Αυστραλία όπου αγωνίστηκε ως μέσος σε αρκετές ομάδες από το 1963 μέχρι το 1979 όταν και αποσύρθηκε,με κυριότερες την Κροατία Σίδνεϊ, την Μαρκόνι Στάλιονς (της οποίας υπήρξε και παίκτης-προπονητής) και την ΑΠΙΑ. Με την Εθνική Αυστραλίας αγωνίστηκε 60 φορές το διάστημα 1967-1975 πετυχαίνοντας 10 τέρματα. Είναι μάλιστα ο πρώτος Αυστραλός ποδοσφαιριστής που έχει αποβληθεί σε αγώνα Μουντιάλ το 1974 εναντίον της Χιλής.

Πηγές
-----

* planetworldcup.com, World Cup 1974 Australia - Chile.
* ozfootball.net, Socceroo Internationals for 1974.

Παραπομπές
----------

1. ↑  (πολλαπλές γλώσσες) *Transfermarkt*. 143037. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. 1640109d.

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |
Το ***Silent Hill: Orphan***, γνωστό στην Ευρώπη με την επωνυμία ***Silent Hill: Mobile***, είναι η δεύτερη έκδοση της σειράς Silent Hill για κινητά τηλέφωνα.

Το συγκεκριμένο παιχνίδι λόγω της φύσης της πλατφόρμας που είναι διαθέσιμο λειτουργεί με point-and-click gameplay πρώτου προσώπου. Για να επιβιώσει ο παίκτης, πρέπει να λύσει μια σειρά από γρίφους χρησιμοποιώντας διάφορα αντικείμενα και στοιχεία. Το παιχνίδι αποκαλύπτει επίσης μια νέα προοπτική για ορισμένα γεγονότα του παρελθόντος που συνέβησαν στην ομώνυμη πόλη.

Πλοκή
-----

Το *Silent Hill: Orphan* λαμβάνει χώρα σε ένα εγκαταλελειμμένο ορφανοτροφείο στο Silent Hill. Το παιχνίδι ακολουθεί τις ιστορίες τριών επιζώντων μιας μαζικής δολοφονίας που συνέβη 30 χρόνια πριν, όπου ο παίκτης ελέγχει κάθε χαρακτήρα σε ξεχωριστά κεφάλαια που αλληλοσυμπληρώνονται για να αποκαλύψουν τα γεγονότα του παρελθόντος. Οι επιζώντες στοιχειώνονται από μια μυστηριώδη φωνή και καθώς εξερευνούν το ορφανοτροφείο, συναντούν αλλόκοτα τέρατα και λύνουν γρίφους για να αποκαλύψουν την αλήθεια. Τελικά, αποκαλύπτεται ότι ένας από αυτούς, χειραγωγήθηκε για να διαπράξει τους φόνους από την αποθανούσα αδελφή της.

Πρόσθετες εκδόσεις
------------------

Το *Silent Hill: Orphan* απέκτησε συνέχεια με το *Silent Hill: Orphan 2* το 2008 και το *Silent Hill: Orphan 3* το 2010, αντίστοιχα.

Παραπομπές
----------

1. ↑  «Silent Hill: Orphan». *Silent Hill Wiki* (στα Αγγλικά). Ανακτήθηκε στις 11 Μαΐου 2023.
2. ↑  «Silent Hill: Mobile (Orphan) - Silent Hill Memories». *www.silenthillmemories.net*. Ανακτήθηκε στις 11 Μαΐου 2023.
3. ↑  «Silent Hill: Orphan». *Silent Hill Wiki* (στα Αγγλικά). Ανακτήθηκε στις 11 Μαΐου 2023.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
*Silent Hill* |
| --- |
|  |
| Κύρια σειρά | 
* *Silent Hill*
* *Silent Hill 2*
* *Silent Hill 3*
* *Silent Hill 4*
* *Silent Hill: Origins*
* *Silent Hill: Homecoming*
* *Silent Hill: Shattered Memories*
* *Silent Hill: Downpour*
* *Silent Hill f*
 |
|  |
| Spin-offs | 
* *Silent Hill: Play Novel*
* *Silent Hill: The Arcade*
* *Silent Hill: Orphan*
* *Silent Hill: Orphan 2*
* *Silent Hill: Orphan 3*
* *Silent Hill: The Escape*
* *Silent Hill: Book of Memories*
* *Silent Hill: Townfall*
* *Silent Hill: Ascension*
 |
|  |
| Remakes | 
* *Silent Hill: HD Collection*
* *Silent Hill 2 (remake)*
 |
|  |
| Ταινίες | 
* *Silent Hill*
* *Revelation*
* *Return to Silent Hill*
 |
|  |
| Άλλα μέσα | 
* Κόμικς
* Νουβέλα
 |
|  |
| Πρόσωπα | 
* Κεϊτσίρο Τογιάμα
* Χιρογιούκι Ογουάκου
* Μασαχίρο Ίτο
* Τακαγιόσι Σάτο
* Άκιρα Γιαμαόκα
* Μαίρη Ελίζαμπεθ ΜακΓκλιν
 |
|  |
| Σχετικά λήμματα | 
* Κατάλογος χαρακτήρων
* Team Silent
* Climax Studios
* Vatra Games
 |
|  |
| 
* **Κατηγορία Κατηγορία:Silent Hill**
 |

 |
Οι **Simon Dupree and the Big Sound** ήταν βρετανικό συγκρότημα της ροκ μουσικής με βραχύβια παρουσία κατά τα τέλη της δεκαετίας του '60. Βασικός πυρήνας του ήταν τρία αδέλφια σκωτικής-εβραϊκής καταγωγής, οι Ντέρεκ (φωνή), Φιλ (φωνητικά, πνευστά, πλήκτρα) και Ρέι Σάλμαν (φωνητικά, κιθάρα, βιολί), ενώ οι υπόλοιπες θέσεις συμπληρώνονταν από διάφορα μη μόνιμα μέλη.

Οι Σάλμαν εμφανίζονταν από νεαρή ηλικία στις μουσικές σκηνές του Πόρτσμουθ, όπου διέμενε η οικογένεια, ως *Howling Wolves* και *Road Runners*. Υιοθέτησαν την τελική ονομασία τους στις αρχές του 1966, όταν μπήκαν στη δισκογραφία. Αγαπούσαν κυρίως τα ιδιώματα που προέρχονταν από τη «μαύρη» μουσική (μπλουζ, σόουλ) και σε αυτούς τους ρυθμούς το συγκρότημα κυκλοφόρησε τρία 45άρια με τη δισκογραφική εταιρεία *Parlophone*, τα οποία όμως απέτυχαν εμπορικά.

Κατόπιν πίεσης από τον παραγωγό τους, στράφηκαν στο ψυχεδελικό ροκ - έτσι ηχογράφησαν το τραγούδι *Kites*, με το οποίο μπήκαν για πρώτη και μοναδική φορά στο Top 10 της Μεγάλης Βρετανίας, στα τέλη του 1967. Η απήχηση του κομματιού προκάλεσε κρίση ταυτότητας, αφού το συγκρότημα ενδιαφερόταν να γράψει «λευκή σόουλ» και όχι ψυχεδέλεια, όπως ζητούσε η εταιρεία (το *Kites* δεν ήταν δική τους σύνθεση).

Ακολούθησαν δύο χρόνια, κατά τα οποία δεν μπόρεσαν να επαναλάβουν παρόμοια επιτυχία. Αυτό κατά τους Σάλμαν αποτέλεσε απόδειξη ότι η κατεύθυνση ήταν λαθεμένη, με αποτέλεσμα τη διάλυση του συγκροτήματος το 1969. Λίγο αργότερα τα τρία αδέλφια στράφηκαν προς ακραίους μουσικούς πειραματισμούς μέσω του σχήματος *Gentle Giant*.

Σημειωτέον ότι το 1967, παραμονές μιας σειράς συναυλιών στη Σκωτία, είχαν αναγκαστεί να αντικαταστήσουν ένα άρρωστο μέλος με τον πιανίστα Ρέτζιναλντ Ντουάιτ. Στη συνέχεια το συγκρότημα τον αξιοποίησε αρκετές φορές ως εκτελεστή, αλλά δεν δεχόταν να ηχογραφήσει κάποιο από τα τραγούδια που έγραφε. Προς το τέλος των συνεργασιών, ο Ντουάιτ υιοθέτησε το ψευδώνυμο με το οποίο έκανε παγκόσμια καριέρα ως συνθέτης και τραγουδιστής: Έλτον Τζων.

Δισκογραφία
-----------

### LP

* Without Reservations (1969 Parlophone PMC 7029 ή PCS 7029)

### Singles

* I See the Light / It Is Finished (1966 Parlophone R 5542)
* Reservations / You Need A Man (1967 Parlophone R 5574)
* Day Time, Night Time / I've Seen It All Before (1967 Parlophone R 5594)
* Kites / Like The Sun Like The Fire (1967 Parlophone R 5646)
* For Whom the Bells Toll / Sleep (1968 Parlophone R 5670)
* Part Of My Past / This Story Never Ends (1968 Parlophone R 5697)
* Thinking About My Life / Velvet and Lace (1968 Parlophone R 5727)
* Broken Hearted Pirates / She Gave Me The Sun (1969 Parlophone R 5757)
* The Eagle Flies Tonight / Give It All Back (1969 Parlophone R 5816)

### Συλλογές

* Amen (1982 See for Miles/Charly Records CM 109)
* Part Of My Past (2004)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 147605621
* ISNI: 0000 0000 9941 0114
* MusicBrainz: 996da49b-00de-4485-b5ae-4f184d11cd4f

 |

 |
Κεφάλια Ροιμητάλκη Α΄ και Πυθοδωρίδος Α΄ με επιγρ. ΒΑΣΙΛΕΩΣ ΡΟΙΜΗΤΑΛΚΟΥ. Στην άλλη όψη κεφάλι του Αυγούστου με επιγρ. ΚΑΙΣΑΡΟΣ ΣΕΒΑΣΤΟΥ. Μπρούτζος 23,7 χλστ. 11,1 γραμ. Θράκη 11 π.Χ.-12 μ.Χ.
Ο  **Ροιμητάλκης Α΄** ήταν βασιλιάς των Σαπαίων Θρακών από το 15 π.Χ. Έγινε βασιλιάς των Οδρυσών της Θράκης κατά την περίοδο 11 π.Χ - 12 μ.Χ. διαδεχόμενος τον ανιψιό του Ρησκούπορι Β΄ (Ασταίων).

Βίος
----

Ήταν γιος του Κότυ Β΄ (Σαπαίων) και μεγαλύτερος αδελφός τού Ρησκούπορι Β΄ (Σαπαίων). Η αδελφή του είχε παντρευτεί τον Κότυ Ζ΄ (Ασταίων). 

Από τη σύζυγό του Πυθοδωρίδα Α΄ είχε γιο τον Κότυ Γ΄ (Σαπαίων). Ο ΡΟιμητάλκης Α΄ ήταν σύμμαχος των Ρωμαίων και πολέμησε στο πλευρό τού Οκταβιανού κατά τού Μάρκου Αντωνίου. Είχε πολιτογραφηθεί Αθηναίος πολίτης και διετέλεσε επώνυμος άρχοντας των Αθηνών.

Όταν οι Βησσοί Θράκες εξεγέρθηκαν κατά των Θρακών συμμάχων των Ρωμαίων, ο αρχηγός των Βησσών Βολογάσης νίκησε σε μάχη και σκότωσε τον Κότυ Ζ΄ το 48 π.Χ. Στους Ασταίους τον διαδέχθηκε ο γιος τού Κότυ Ζ΄, Ρησκούπορις Β΄ (Ασταίων) και ο Ροιμητάλκης Α΄ ανέλαβε την κηδεμονία του, ως θείος του. Όταν ο Ρησκούπορις Β΄ απεβίωσε, τον διαδέχθηκε ο Ροιμητάλκης Α΄ ως βασιλιάς και των Ασταίων. Κατά τη βασιλεία του επαναστάτησαν πολλές θρακικές φυλές εναντίον των Ρωμαίων και πολιόρκησαν τη Φιλιππούπολη, όπου είχε βρει καταφύγιο και ο Ροιμητάλκης Α΄. Τελικά κατάφερε να διαφύγει, ενώ η εξέγερση καταπνίγηκε από τους Ρωμαίους. Μετά τον θάνατό του, ο Οκταβιανός Αύγουστος μοίρασε το βασίλειο εκείνου ανάμεσα στον γιο εκείνου Κότυ Γ΄ (Σαπαίων) και τον αδελφό εκείνου Ρησκούπορι Β΄ (Σαπαίων).

Είχε κόψει νομίσματα με τη μορφή του και την επιγραφή *ΒΑΣΙΛΕΩΣ ΡΟΙΜΗΤΑΛΚΟΥ* στον εμπροσθότυπο. Στο οπισθότυπο έφεραν την κεφαλή του Οκταβιανού με την επιγραφή *ΚΑΙΣΑΡΟΣ ΣΕΒΑΣΤΟΥ*.

Πηγές
-----

* Κωνσταντίνος Κουρτίδης: *Ιστορία της Θράκης από των αρχαιοτάτων χρόνων μέχρι του 54 μ.Χ.*, Τυπογραφείο Αλευρόπουλου, Εν Αθήναις 1932, σελ. 72-73

|  |
| --- |
| Ροιμητάλκης Α΄ **Βασίλειο των Οδρυσών της Θράκης****Γέννηση:** άγνωστο **Θάνατος:** 12 μ.Χ. |
| ΠροκάτοχοςΡησκούπορις Β΄ (Ασταίων) | **Βασιλιάς της Θράκης**12 π.Χ. - 12 μ.Χ. | ΔιάδοχοςΚότυς Γ΄ (Σαπαίων)και Ρησκούπορις Β΄ (Σαπαίων) |
**Περιγραφικά βοτανολογικά ονόματα** είναι ονόματα ταξινομικών μονάδων που διέπονται από το Άρθρο 16 του Διεθνούς Κώδικα Βοτανολογικής Ονοματολογίας (ΔΚΒΟ), που ορίζει ότι ονόματα ταξινομικών μονάδων που έχουν βαθμίδα πάνω από αυτήν της οικογένειας, μπορούν:

* Είτε να είναι περιγραφικά
* Είτε να σχηματίζονται από το όνομα αντιπροσωπευτικής οικογένειας που συμπεριλαμβάνουν. Αυτό οδήγει σε ονόματα όπως Μαγνολιόφυτα και Μαγνολιόψιδα.

Τα περιγραφικά βοτανολογικά ονόματα τείνουν να εκλείψουν, αλλά πολλά από αυτά χρησιμοποιούνται ακόμη, όπως Φυτά (Plantae), Βρύα (Musci), Μύκητες (Fungi), Εμβρυόφυτα (Embryophyta), Τραχειόφυτα (Tracheophyta), Σπερματόφυτα (Spermatophyta), Γυμνόσπερμα (Gymnospermae), Κωνοφόρα (Coniferae), Αγγειόσπερμα (Angiospermae), Μονοκοτυλήδονα (Monocotyledones), Δικοτυλήδονα (Dicotyledones). Περιγραφικά ονόματα όπως τα πιο πάνω έχουν μια μακροχρόνια ιστορία, που συχνά αρχίζει πριν την εποχή του Κάρολου Λινναίου.

Εξαιρέσεις στη βαθμίδα της οικογένειας
--------------------------------------

Η παράγραφος 5 του άρθρου 18 του ΔΚΒΟ επιτρέπει περιγραφικά ονόματα, που έχουν χρησιμοποιηθεί εκτεταμένα στο παρελθόν (π.χ. στο Σύστημα κατά Βέτσταϊν), *μόνο για τις ακόλουθες οκτώ οικογένειες*. Επιπρόσθετα, καθεμιά από αυτές τις οικογένειες ονομάζεται με βάση το πιο αντιπροσωπευτικό γένος που συμπεριλαμβάνει, με την προσθήκη της συμβατικής κατάληξης της βαθμίδας της οικογένειας (-aceae, -οειδή).

| Παλαιότερο περιγραφικό όνομα(Σύστημα κατά Βέτσταϊν, (1935)) | Σύγχρονο συμβατικό όνομα(Σύστημα κατά Κρόνκουιστ, (1981)) |
| --- | --- |
| Όνομα οικογένειας | Όνομα οικογένειας | Όνομα αντιπροσωπευτικού γένους |
| Λατινικά | Ελληνικά | Λατινικά | Ελληνικά | Λατινικά | Ελληνικά |
| Compositae | Σύνθετα | Asteraceae | Αστεροειδή | *Aster* | *Αστήρ* |
| Labiatae | Χειλανθή ήΧειλωτά | Lamiaceae | Λαμιοειδή | *Lamium* | *Λάμιον* |
| Leguminosae | Χεδρωπά | Fabaceae | Κυαμοειδή | *Faba* | *Κύαμος* |
| Umbelliferae | Σκιαδοφόρα | Apiaceae | Σελινοειδή | *Apium* | *Σέλινον* |
| Cruciferae | Σταυρανθή ήΣταυροφόρα | Brassicaceae | Κραμβοειδή | *Brassica* | *Κράμβη* |
| Guttiferae | Σταγονοφόρα | Clusiacease | Κλουσιοειδή | *Clusia* | *Κλούσια* |
| Gramineae | Αγρωστώδη | Poaceae | Ποοειδή | *Poa* | *Πόα* |
| Palmae | Φοίνικες | Arecaceae | Αρεκοειδή | *Areca* | *Αρέκα* |

*Η σύνταξη του άρθρου βασίστηκε σε μετάφραση από αντίστοιχο άρθρο στην αγγλική Βικιπαίδεια*

Παραπομπές
----------

1. ↑  Άρθρο 18, παράγραφος 5 του Διεθνούς Κώδικα Βοτανικής Ονοματοδοσίας (ICBN)
2. ↑
Πινακίδα αυτοκινήτου του Αζερμπαϊτζάν (2011 - σήμερα)
Πινακίδα αυτοκινήτου του Αζερμπαϊτζάν (1994, Μπακού)
Οι **πινακίδες κυκλοφορίας οχημάτων του Αζερμπαϊτζάν** αποτελούνται από δύο αριθμούς (που προσδιορίζουν την περιοχή ταξινόμησης του οχήματος), μια παύλα, δύο γράμματα, μια παύλα και τρεις αριθμούς (π.χ. 31-PO-069), οι πινακίδες έχουν μαύρη γραμματοσειρά σε λευκό φόντο. Έχουν το ίδιο μέγεθος με τις ευρωπαϊκές πινακίδες και έχουν μια σημαία του Αζερμπαϊτζάν και τα αρχικά «**AZ**» στην αριστερή πλευρά.

Τον Σεπτέμβριο του 2011, παρουσιάστηκαν οι νέου τύπου πινακίδες, με ορθογώνια τη σημαία και μικροτσίπ. Η πινακίδα κυκλοφορίας του Αζερμπαϊτζάν ενσωματώνει ένα RFID - τσιπ, το οποίο τοποθετείται στην κάτω αριστερή γωνία της πινακίδας κυκλοφορίας κάτω από την εθνική σημαία του Αζερμπαϊτζάν, στις περισσότερες πινακίδες το τσιπ έχει τυπωμένα τα γράμματα "AZ".

Προηγούμενη σειρά
-----------------

Μεταξύ 1977 και 1993, οι πινακίδες κυκλοφορίας του Αζερμπαϊτζάν κατασκευάζονταν σύμφωνα με το σοβιετικό πρότυπο. Η αλφαριθμητική ακολουθία είχε τη μορφή: x 0000 XX, όπου x είναι ένα πεζό κυριλλικό γράμμα, 0 είναι οποιοδήποτε ψηφίο στην περιοχή 0–9 και XX είναι δύο κεφαλαία κυριλλικά γράμματα που υποδεικνύουν πού ταξινομήθηκε για πρώτη φορά το όχημα.

Το Αζερμπαϊτζάν χρησιμοποίησε τους κωδικούς **АГ** , **АЖ** και **АЗ** χωρίς να αναφέρεται σε πόλη ή περιοχή και το **ΗΚ** χρησιμοποιήθηκε μόνο για το Ναγκόρνο-Καραμπάχ.

Σύστημα ταξινόμησης
-------------------

Οι σημερινές πινακίδες του Αζερμπαϊτζάν, που υιοθέτησαν μια αντίστροφη έκδοση του πρώην γαλλικού συστήματος πινακίδων κυκλοφορίας, αποτελούνται από 2 αριθμούς που αντιπροσωπεύουν την περιοχή ταξινόμησης, ακολουθούμενα από ένα προοδευτικό σύστημα 2 γραμμάτων και 3 αριθμών (ξεκινώντας με 90-AA-001 και τελειώνοντας με 90-ZZ-999). 

### Κωδικοί περιοχών

* 10 - Μπακού
* 90 - Μπακού
* 99 - Μπακού

Εξωτερικοί σύνδεσμοι
--------------------

|  |  |
| --- | --- |
| Commons logo | Τα Wikimedia Commons έχουν πολυμέσα σχετικά με το θέμα   **Πινακίδες κυκλοφορίας οχημάτων του Αζερμπαϊτζάν** |


|  |  |  |  |  |
| --- | --- | --- | --- | --- |
| 

| π • σ • ε
Πινακίδες κυκλοφορίας οχημάτων της Ευρώπης |
| --- |
|  |
| 

|  |
| --- |
| 
* Άγιος Μαρίνος
* Αζερμπαϊτζάν
* Αλβανία
* Ανδόρρα
* Αρμενία
* Αυστρία
* Βατικανό
* Βέλγιο
* Βοσνία-Ερζεγοβίνη
* Βουλγαρία
* Γαλλία
* Γερμανία
* Γεωργία
* Δανία
* Ελβετία
* Ελλάδα
* Εσθονία
* Ηνωμένο Βασίλειο
* Ιρλανδία
* Ισλανδία
* Ισπανία
* Ιταλία
* Καζακστάν
* Κροατία
* Κύπρος
* Λεττονία
* Λευκορωσία
* Λιθουανία
* Λίχτενσταϊν
* Λουξεμβούργο
* Μάλτα
* Μαυροβούνιο
* Μολδαβία
* Μονακό
* Νορβηγία
* Ολλανδία
* Ουγγαρία
* Ουκρανία
* ΠΓΔΜ
* Πολωνία
* Πορτογαλία
* Ρουμανία
* Ρωσία
* Σερβία
* Σλοβακία
* Σλοβενία
* Σουηδία
* Τουρκία
* Τσεχία
* Φινλανδία
 |

 |

 |
Ο **ωκεάνιος λευκοπτέρυγος καρχαρίας** (επιστημονική ονομασία *Carcharinus longimanus* - *Καρχαρίνος ο μακροχέρης*) ή *μακρυπτερυγοκαρχαρίας* είναι ένας μεγάλος πελαγικός καρχαρίας, του οποίου το κύριο χαρακτηριστικό είναι τα μακριά, στρογγυλά πτερυγία με λευκά ακροπτέρυγα. Ζει σε τροπικά και υποτροπικά νερά, σε βάθος 150 μέτρων. Φτάνει σε μήκος τα τέσσερα μέτρα, αν και σπάνια είναι μακρύτεροι από τρία. Τρέφεται κυρίως με κεφαλόποδα και ψάρια. Είναι ζωοτόκο είδος καρχαρία.

Είναι ένα επιθετικό, συνήθως μοναχικό, αργό είδος, το οποίο κυριαρχεί στα άλλα είδη όταν τρέφεται. Ο ωκεάνιος λευκοπτέρυγος καρχαρίας συνήθως επιτίθεται σε επιζώντες ναυαγίων και αεροπορικών ατυχημάτων, και γι'αυτό το λόγο είναι ένα από τα τέσσερα πιο πιθανά είδη να επιτεθούν στον άνθρωπο, μετά το μεγάλο λευκό καρχαρία, τον καρχαρία τίγρη και τον ταυροκαρχαρία. Ο Ζακ-Υβ Κουστώ, γνωστός ωκεανογράφος, τον χαρακτήρισε ως τον πιο επικίνδυνο καρχαρία. Πρόσφατες μελέτες δείχνουν ότι οι πληθυσμοί παρουσίαζουν μεγάλη μειώση εξαίτιας της αλίευσής του για τα μεγάλα πτερύγιά του, βασικό συστατικό της σούπας πτερυγίων καρχαριών.

Πηγές
-----

1. 1 2  Ed. Ranier Froese and Daniel Pauly. «Carcharhinus longimanus». FishBase. Ανακτήθηκε στις 6 Φεβρουαρίου 2006.
2. ↑  Cathleen Bester. «Oceanic Whitetip Shark». Florida Museum of Natural history. Αρχειοθετήθηκε από το πρωτότυπο στις 15 Δεκεμβρίου 2012. Ανακτήθηκε στις 22 Ιουλίου 2006.
3. ↑  Bass, A.J. J.D. D'Aubrey & N. Kistnasamy. 1973. "Sharks of the east coast of southern Africa. 1. The genus Carcharhinus (Carcharhinidae)." Invest. Rep. Oceanogr. Res. Inst. Durban, no. 33, 168 pp.
4. ↑  Cousteau, Jacques-Yves & Cousteau, Philippe (1970). *The Shark: Splendid Savage of the Sea*. Doubleday & Company, Inc. CS1 maint: Πολλαπλές ονομασίες: authors list (link)
5. ↑  Baum, J.K. and Myers, R.A. 2004. Shifting baselines and the decline of pelagic sharks in the Gulf of Mexico. Ecology Letters. 7(3): 135–45.
6. ↑  IUCN. «IUCN Red List of Threatened Species: Carcharhinus longimanus». Αρχειοθετήθηκε από το πρωτότυπο στις 12 Φεβρουαρίου 2007. Ανακτήθηκε στις 18 Ιουλίου 2006.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Carcharinus longimanus** |